ΚΑΝΟΝΙΣΜΟΣ (ΕΚ) αριθ. 2798/94 ΤΟΥ ΣΥΜΒΟΥΛΙΟΥ της 14ης Νοεμβρίου 1994 με τον οποίο τροποποιείται, για το έτος 1994, το επίπεδο των ποσοτικών ορίων που ισχύουν κατά την εισαγωγή κλωστοϋφαντουργικών προϊόντων, καταγωγής της Λαϊκής Δημοκρατίας της Κίνας, όπως ορίζει το παράρτημα IV του κανονισμού (ΕΚ) αριθ. 517/94, περί θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς κανόνες εισαγωγής

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 517/94 του Συμβουλίου της 7ης Μαρτίου 1994 περί της θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς κανόνες εισαγωγής (1), και ιδίως το άρθρο 5 σε συνδυασμό με το άρθρο 25 παράγραφος 4,

την πρόταση της Επιτροπής,

Εκτιμώντας:

ότι το Συμβούλιο, λόγω της ευαισθησίας των συγκεκριμένων τομέων της κοινοτικής κλωστοϋφαντουργίας, έχει υπαγάγει, με τον κανονισμό (ΕΚ) αριθ. 517/94, σε κοινοτικό επίπεδο, την εισαγωγή ορισμένων προϊόντων κλωστοϋφαντουργίας, καταγωγής της Λαϊκής Δημοκρατίας της Κίνας, σε ποσοτικά όρια-

ότι, το Συμβούλιο, κατά τον προσδιορισμό του επιπέδου καθεμίας από τις ποσοστώσεις αυτές, επεδίωξε να επιτύχει κάποια ισορροπία μεταξύ της αναγκαίας προστασίας του συγκεκριμένου τομέα της κοινοτικής κλωστοϋφαντουργίας και της διατήρησης αποδεκτού επιπέδου εμπορικών συναλλαγών με τη Λαϊκή Δημοκρατία της Κίνας-

ότι, μετά τη θέσπιση των ποσοστώσεων αυτών και τη θέση τους σε εφαρμογή με βάση τους κανόνες διαχείρισης που καθορίζονται στον κανονισμό (ΕΚ) αριθ. 517/94, πολλά κράτη μέλη υποστήριξαν ότι, όσον αφορά το έτος 1994, η ισορροπία αυτή δεν επιτεύχθηκε κατά τρόπο πλήρως ικανοποιητικό για ορισμένα από αυτά, στο βαθμό που παρατηρήθηκαν στις εμπορικές συναλλαγές με τη Λαϊκή Δημοκρατία της Κίνας διαταραχές, οι οποίες επηρεάζουν τις δραστηριότητες και την αποδοτικότητα ορισμένων κοινοτικών οικονομικών τομέων συνδεδεμένων με την εισαγωγή, την εμπορία και τη μεταποίηση των συγκεκριμένων προϊόντων-

ότι, υπό τις συνθήκες αυτές, προκειμένου να διευκολυνθεί η μετάβαση από τα προϋφιστάμενα καθεστώτα εισαγωγής προς το καθεστώς που δημιουργείται με τον κανονισμό (ΕΚ) αριθ. 517/94, η Επιτροπή θεώρησε σκόπιμη την προσαρμογή του επιπέδου των εν λόγω ποσοστώσεων αυξάνοντάς τις δεόντως για το έτος 1994 με βάση, ιδίως, τις ανάγκες που ανακοινώθηκαν με αριθμητικά στοιχεία από τα κράτη μέλη, λαμβανομένου υπόψη του στόχου της Επιτροπής που είναι η σύναψη, με τη Λαϊκή Δημοκρατία της Κίνας, για το σύνολο των συγκεκριμένων προϊόντων, διμερούς συμφωνίας, με την οποία, ενώ θα μεταβάλλεται το ισχύον σήμερα καθεστώς σε συμβατικό καθεστώς, αναμένεται ότι θα παρέχονται εγγυήσεις όσον αφορά τον εφοδιασμό με πρώτες ύλες, καταγωγής Κίνας, υπό αποδεκτούς από άποψη τιμής όρους-

ότι τα ποσά κατά τα οποία οι ποσοστώσεις που ισχύουν για το 1994 αυξήθηκαν υπόκεινται στους κανόνες διαχείρισης που θεσπίζονται με τον κανονισμό (ΕΚ) αριθ. 517/94 και, ως εκ τούτου, θα κατανεμηθούν από την Επιτροπή, σύμφωνα με το άρθρο 17 παράγραφοι 1 και 2 του εν λόγω κανονισμού, κατά χρονολογική σειρά λήψης των κοινοποιήσεων των αιτήσεων αδείας εισαγωγής των κρατών μελών από την ημερομηνία ενάρξεως ισχύος του παρόντος κανονισμού-

ότι, προκειμένου να επιτευχθεί η βέλτιστη χρησιμοποίηση των ποσοτήτων των επιβεβαιούμενων κατ' εφαρμογή του παρόντος κανονισμού, ενδείκνυται να καθοριστεί η διάρκεια ισχύος των αδειών εισαγωγής σε ενενήντα ημέρες από την ημερομηνία έκδοσής τους από τα κράτη μέλη-

ότι για τα μέτρα αυτά δεν έχει διατυπώσει ευνοϊκή γνώμη η επιτροπή που συστήνει ο κανονισμός (ΕΚ) αριθ. 517/94 και ότι το άρθρο 25 παράγραφος 4 του εν λόγω κανονισμού προβλέπει ότι, όταν τα σχεδιαζόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για το έτος 1994, το παράρτημα IV του κανονισμού (ΕΚ) αριθ. 517/94 τροποποιείται όσον αφορά τα προϊιόντα, καταγωγής Λαϊκής Δημοκρατίας της Κίνας, τα υπαγόμενα στις κατηγορίες προϊόντων ex 18, ex 20, ex 78, 115, 117, 118, 120, ex 136, 156, 157, 159, 161, με την προσθήκη του ακόλουθου παραρτήματος:

"ΠΑΡΑΡΤΗΜΑ IV A

Οι περιγραφές των προϊόντων των κατηγοριών του παρόντος παραρτήματος περιέχονται στο παράρτημα I A του παρόντος κανονισμού

ΚΙΝΑ

"" ID="1">ex 18 (2)> ID="2">τόνοι> ID="3">109"> ID="1">ex 20 (2)> ID="2">τόνοι> ID="3">8"> ID="1">ex 78 (2)> ID="2">τόνοι> ID="3">8"> ID="1">115> ID="2">τόνοι> ID="3">146"> ID="1">117> ID="2">τόνοι> ID="3">73"> ID="1">118> ID="2">τόνοι> ID="3">44"> ID="1">120> ID="2">τόνοι> ID="3">44"> ID="1">ex 136 (2) (3)> ID="2">τόνοι> ID="3">22"> ID="1">156> ID="2">τόνοι> ID="3">583"> ID="1">157> ID="2">τόνοι> ID="3">1 165"> ID="1">159> ID="2">τόνοι> ID="3">874"> ID="1">161> ID="2">τόνοι> ID="3">1 128""

>

Άρθρο 2

Οι συμπληρωματικές ποσότητες που αναφέρονται στις ποσοστώσεις για το έτος 1994 θα κατανεμηθούν κατά χρονολογική σειρά λήψης των κοινοποιήσεων των αιτήσεων άδειας εισαγωγής των κρατών μελών σύμφωνα με το άρθρο 17 παράγραφοι 1 και 2 του κανονισμού (ΕΚ) αριθ. 517/94, από την ημερομηνία έναρξης ισχύος του παρόντος κανονισμού.

Άρθρο 3

H διάρκεια ισχύος των αιτήσεων εισαγωγής των εκδιδόμενων από τις αρμόδιες αρχές των κρατών μελών καθορίζεται σε ενενήντα ημέρες από την ημερομηνία έκδοσής τους.

Άρθρο 4

O παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Νοεμβρίου 1994.

Για το Συμβούλιο

Ο Πρόεδρος

J. BORCHERT

(1) ΕΕ αριθ. L 67 της 10. 3. 1994, σ. 1.

(2) Οι κατηγορίες με την ένδειξη "ex" περιλαμβάνουν προϊόντα άλλα εκτός από μαλλί ή τρίχες εκλεκτής ποιότητας, βαμβάκι ή συνθετικές ή τεχνητές υφαντικές ίνες.

(3) Η κατηγορία αυτή καλύπτει μόνον τα υφάσματα και άλλα προϊόντα από μετάξι άλλα εκτός από τα ξεβαμμένα, ξεπλυμένα και λευκασμένα των κωδικών ΣΟ 5007 20 19, 5007 20 31, 5007 20 39, 5007 20 41, 5007 20 59, 5007 20 61, 5007 20 69, 5007 20 71, 5007 90 30, 5007 90 50, 5007 90 90."